**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-960-2/16**

**Podgorica, 07.09.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi XX UP II 07-30-960-1/16 od 20.06.2016. godine, izjavljene zbog povrede pravila postupka-nedonošenja rješenja Stambene Zadruge Solidarno, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 01.09.2016. godine, donio:

**R J E Š E NJ E**

Žalba se usvaja.

Nalaže se Sambenoj Zadruzi Solidarno da donese rješenje po zahtjevu za slobodan pristup informacijama XX br. 307 od 05.05.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Stambene Zadruge Solidarno, podnosilac zahtjeva za pristup informaciji je uložio žalbu. Žalilac u žalbi navodi da je dana 05.05.2016.godine podnio zahtjev za pristup informacijama, te da kako mu u zakonom propisanom roku nije odgovoreno na isti izjavljuje žalbu kao da je zahtjev odbijen u smislu člana 212 stav 2 Zakona o opštem upravnom postupku. Predloženo je da drugostepeni organ usvoji žalbu i donese rješenja po podnijetom zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 17.08.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br.07-42-4962-1/16 od 17.08.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ je aktom br. 730 od 25.08.2016.godine dostavio Savjetu Agencije izjašnjenje u kome se navodi da je povodom žalbe, XX UP II-07-30-960**-**1/16 Upravni odbor SZ,,Solidarno" u skladu sa članom 55, stav 1 tačka 8, rješava po žalbama i prigovorima članova zadruge, te da je Upravni odbor SZ ,,Solidarno" kolektivno tijelo sastavljeno od 9 članova i sjednice istog se zakazuju 2 do 3 puta godišnje u zavisnosti od potreba i prispjelih materijala, za odlučivanje. U daljem se u bitnom navodi da je poslednja sjednica Upravnog odbora održana je 13.05.2016.godine i na toj sjednici je donijeta Odluka Upravnog odbora broj 404od 24.05.2016.godine, čiju kopiju dostavljaju u prilogu izjašnjenja. Prvostepeni organ navodi da je žalba XX, zbog „ćutanja" Uprave podnešena je 30.05.2016.godine, poslije zadnje sjednice Upravnog odbora koja je održana 13.05.2016.godine, te da će se po predmetnoj žalbi odlučivati na prvoj narednoj sjednici Upravnog odbora jer je rješavanje po žalbama i prigovorima članova zadruge, dato u nadležnost Upravnog odbora. Prvostepeni organ navodi da treba imati u vidu i činjenicu da je u prosvjeti u toku korišćenje kolektivnih odmora do kraja avgusta, tako da do isteka istih ne postoji mogućnost da se sazove Upravni odbor.

U konkretnom predmetu, Stambena Zadruga Solidarno nije donijela rješenje po osnovu podnijetog zahtjeva za slobodan pristup informacijama XX br.307 od 05.05.2016. godine u zakonskom roku. Stambena Zadruga Solidarno je prema članu 31 Zakona o slobodnom pristupu informacijama dužna da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

 **Predsjednik, Muhamed Gjokaj**